***1. sz. melléklet***

*Kivonat a 2019. január 01-én hatályos Kollektív Szerződésből.*

***„Széchényi Pihenő Kártya (Szép-kártya)***

***95/A. §***

*(1) Az Egyetem a főállású, közalkalmazotti jogviszonyban foglalkoztatott dolgozói részére 3.700.- Ft/hó összegű Szép-kártya juttatást biztosít.*

*(2) A közalkalmazottat a jogviszonyának fennállása alatt - az időarányosság elve alapján - illeti meg a juttatás.*

*(3) A jogosultság mértéke:*

*a) a legalább napi 6 órában (heti 30 órában) foglalkoztatott közalkalmazottak esetében havi 3.700,-Ft/hó, azaz Háromezer-hétszáz forint/hó összegű,*

*b) az a) pontban meghatározott napi óraszám alatt foglalkoztatott közalkalmazottak 1.850, Ft/hó,azaz Ezernyolcszázötven forint/hó összegű juttatásra jogosultak.*

*(4) Nem illeti meg a közalkalmazottat a juttatás:*

*a) szülési szabadság ideje alatt,*

*b) bármilyen jogcímen járó – 30 napot meghaladó - fizetés nélküli szabadság ideje alatt,*

*c) felmentési idő alatt a munkavégzés alóli mentesítés időtartamára,*

*d) a napi 4 óránál (heti 20 óránál) kevesebb munkaidőben történő foglalkoztatás esetén,*

*e) egyéb jogcímen járó, tartós – 30 napot meghaladó - távollét ideje alatt.*

*(5) A hónap első napját követő jogviszony létesítés esetén a közalkalmazottat a jogviszony kezdő napját követő hónap első napjától illeti meg a juttatás. A hónap első napját követő közalkalmazotti jogviszony megszűnés vagy megszüntetés esetén a közalkalmazottat a tárgyhóra megilleti a juttatás.*

*(6) Egységes elvek alapján valamennyi foglalkoztatottat érintő munkáltatói döntés esetén, illetve az adott szervezeti egység munkáltatói jogkör gyakorlójának egyedi, mérlegelési jogkörben hozott döntése alapján, az (1) és (3) bekezdésben meghatározott összegen felül a mindenkor hatályos személyi jövedelemadóról szóló 1995. évi CXVII. törvényben meghatározott – költségvetési szervekre vonatkozó – éves rekreációs keretösszeg erejéig további Szép-kártya juttatás adható.*

*(7) A nem költségvetési forrásból foglalkoztatott közalkalmazott juttatásának a fedezetét az adott szervezeti egység saját forrásból biztosíthatja.”*

***Az önkéntes pénztárakra vonatkozóan a Szerződés 120. §-a kiegészül a következő új (4) és (5) bekezdésekkel:***

*(4) Az Egyetem az önkéntes pénztárakkal kötött szerződések felmondásáig, de legfeljebb 2019. június 30. napjáig továbbra is bruttó 1.000.- Ft/hó/tag összegű önkéntes egészségpénztári és nyugdíjpénztári munkáltatói tagdíj hozzájárulást biztosít a 2018. november 30. napján a Debreceni Egyetemmel 6 hónapja közalkalmazotti jogviszonyban álló pénztári tagok számára (ezen időpont után tagsági jogviszonyt létesítőre ezen juttatás nem vonatkozik).*

*(5) Az önkéntes pénztárakkal kötött szerződések megszűntetését követő kezdő napi hatállyal a fentiekben részletezett feltételekkel rendelkező pénztári tagok számára az Egyetem bruttó 1.000.- Ft/hó összeget munkáltatói döntésen alapuló illetményrészként biztosít a kivezetésre kerülő önkéntes egészségpénztári és nyugdíjpénztári munkáltatói tagdíj hozzájárulás ellentételezéseként. Ez a munkáltatói döntés nem minősül a közalkalmazottak jogállásáról szóló 1992. évi XXXIII. törvény 66.§ (1)-(3) bekezdés szerinti garantáltnál magasabb összegű illetmény megállapításának, így 40.§ (1) bekezdés c) pontjában foglalt minősítésre sem kerül sor.”*